El pressupost de la Generalitat per al 2020 preveu 2.500 milions més d'inversió social
L'esborrany de pressupost de la Generalitat per al 2020 preveu 2.500 milions d'euros més d'inversió social, segons que han avançat Catalunya Ràdio i RAC-1. Segons aquesta informació, els comptes que negociarà el vice-president del govern, Pere Aragonès, preveuen superar el nivell de despesa pública anterior a les retallades i té com a objectiu posar al dia els departaments de Salut, Interior i Ensenyament. D'aquesta manera, el pressupost tornarà a finançar les escoles bressol, rebaixarà les taxes universitàries, convocarà noves promocions de Mossos d'Esquadra i Bombers, així com la construcció d'una gran infraestructura, en concret el tram central de línia 9 del metro de Barcelona, segons que ha explicat el conseller Damià Calvet. En comparació amb el pressupost fallit del 2019, la inversió que preveu l'esborrany del 2020 és de 795 milions més. Aragonès començarà les negociacions del pressupost 'de manera immediata', segons que va indicar ahir la portaveu del govern, Meritxell Budó.
En quants milions supera la inversió que figura a l'esborrany del 2020 en relació al pressupost del 2019?
795